
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŠAKIŲ RAJONO SAVIVALDYBĖS NUMATOMŲ STEBĖTI 2021 M. MAUDYKLŲ SĄRAŠO IR ŠIŲ MAUDYKLŲ VANDENS KOKYBĖS STEBĖSENOS KALENDORINIO GRAFIKO PATVIRTINIMO

2021 m. birželio 9 d.  Nr. AT-
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 6 straipsnio 36 punktu ir Lietuvos higienos normos HN 92:2018 „Paplūdimiai ir jų maudyklų vandens kokybė“, patvirtintos Lietuvos Respublikos sveikatos apsaugos ministro 2007 m. gruodžio 21 d. įsakymu Nr. V-1055 „Dėl Lietuvos higienos normos HN 92:2018 „Paplūdimiai ir jų maudyklų vandens kokybė“ patvirtinimo“, 11, 12, 13, 19 punktų nuostatomis: 
	1. T v i r t i n u:
1.1. Numatomų stebėti 2021 m. Šakių rajono savivaldybės maudyklų sąrašą (1 lentelė);
1.2. Šakių rajono savivaldybės maudyklų vandens kokybės tyrimų kalendorinį grafiką 2021 metais (2 lentelė).
2. N u r o d a u biudžetinei įstaigai Šakių rajono savivaldybės visuomenės sveikatos biurui:
2.1. organizuoti maudyklų vandens kokybės stebėseną; 
2.2. maudyklų vandens kokybės stebėseną vykdyti ne vėliau kaip per keturias dienas nuo kalendoriniame grafike numatytos dienos.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktorius							Dainius Grincevičius

